rejauldu/bengali-wikipedia huggingface dataset:
ভূতপরী ২০২৪ সালের বাংলা ভাষার ভারতীয় ভৌতিক ক্রাইম-থ্রিলার চলচ্চিত্র। এটি পরিচালনা করেছেন সৌকর্য ঘোষাল। সুরিন্দর ফিল্মসের ব্যানারে প্রযোজনা করেছেন নিসপাল সিং ও সুরিন্দর সিং। প্রধান চরিত্রে অভিনয় করেছেন জয়া আহসান, ঋত্বিক চক্রবর্তী, সুদীপ্তা চক্রবর্তী, শান্তিলাল মুখোপাধ্যায় ও বিষান্তক মুখোপাধ্যায়। চলচ্চিত্রটি ২০২৪ সালের ৯ ফেব্রুয়ারি ভারতের প্রেক্ষাগৃহে মুক্তি পায়।   অভিনয়শিল্পী   ঋত্বিক চক্রবর্তী -মাখন  জয়া আহসান - বনলতা  সুদীপ্তা চক্রবর্তী - শিলালিপি   শান্তিলাল মুখার্জি - কালো ঠাকুর  অভিজিৎ গুহ - মাস্টার  বিষান্তক মুখোপাধ্যায় - সূৰ্য্য   মুক্তি  চলচ্চিত্রটি ২০২৪ সালের ৯ ফেব্রুয়ারি ভারতের প্রেক্ষাগৃহে মুক্তি পায়।  ২ জানুয়ারি ছবিটির প্রথম দর্শন প্রকাশ করা হয়েছিল।  ২০২৪ সালের ১৯ জানুয়ারি অফিসিয়াল ট্রেলার প্রকাশিত হয়েছিল।  তথ্যসূত্র  বহিঃসংযোগ  বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সৌকর্য ঘোষাল পরিচালিত চলচ্চিত্র বিষয়শ্রেণী:ভারতীয় লোমহর্ষক চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:সুরিন্দর ফিল্মসের চলচ্চিত্র বিষয়শ্রেণী:ভারতীয় অতিপ্রাকৃত থ্রিলার চলচ্চিত্র
হরিনাথ দে (জন্ম: ১৯৪১ - মৃত্যু: ২৭ মার্চ, ১৯৭১) ঢাকা বিশ্ববিদ্যালয়ের জৈব রসায়ন বিষয়ের প্রথিতযশা সাবেক প্রভাষক ছিলেন। ২৭ মার্চ, ১৯৭১ তারিখের কালোরাতে ঢাকার সূত্রাপুর এলাকার লোহারপুল সেঁতুতে পাকিস্তান সেনাবাহিনীর গুলিতে শহীদ হন।  ১৯৪১ সালে অবিভক্ত ভারতবর্ষের হিন্দু পরিবারে হরিনাথ দে জন্মগ্রহণ করেন। ভারত বিভাজন হওয়া স্বত্ত্বেও তার পরিবার পূর্ব পাকিস্তানে বসবাস করতে থাকেন।   কর্মজীবন  ঢাকার সায়েন্স ল্যাবরেটরিতে গবেষক হিসেবে কর্মজীবন শুরু করেন তিনি। কিছুকাল ভারতের মহাত্মা গান্ধী মেমোরিয়াল মেডিক্যাল ইন্সটিটিউটে পুষ্টি কর্মকর্তা হিসেবে কাজ করেছিলেন। ঢাকা বিশ্ববিদ্যালয়ের জৈব রসায়ন বিষয়ে প্রভাষক হিসেবে নিযুক্ত হন। এছাড়াও, ডায়াবেটিক অ্যাসোসিয়েশনে দায়িত্ব পালন করেন। ১৯৭১ সালে সায়েন্স ল্যাবরেটরিতে মুখ্য বৈজ্ঞানিক কর্মকর্তা হিসেবে কাজ করেন।   দেহাবসান  ঢাকার সূত্রাপুর এলাকায় পরিবার নিয়ে বসবাস করতেন। ২৫ মার্চ, ১৯৭১ তারিখে পাকিস্তানি সেনাবাহিনী অপারেশন সার্চলাইট পরিচালনা করে। ফলশ্রুতিতে অগণিত লোক হত্যাকাণ্ডের শিকার হন। ২৭ মার্চ বিকালে হরিনাথ দে’কে মালাকারটোলা লেন এলাকার বাসগৃহ থেকে ধরে নিয়ে যায় ও সূত্রাপুর পুলিশ স্টেশনের সেনা শিবিরে আটকিয়ে রাখে। রাত ১০টায় অন্যান্যদের সাথে তাকেও লোহারপুল সেঁতুতে নিয়ে যাওয়া হয়। তাকে গুলি করে হত্যা করা হয় ও ধোলাইখালে তার দেহ সনাক্ত করা হয়।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশী হিন্দু বিষয়শ্রেণী:ঢাকার ব্যক্তি
বৃশ্চিক () রাশিচক্রের তারামণ্ডলীর একটি। লাতিন ভাষায় এর নাম স্কোপিআন (বিছা বা বিচ্ছু) এবং এর প্রতীক হল 15px (ইউনিকোড )। এইটি পশ্চিমদিকে তুলা এবং পূর্বদিকে ধনুর মধ্যে অবস্থিত। এইটি আকাশগঙ্গার কেন্দ্রের নিকট অবস্থান দক্ষিণ গোলার্ধের একটি বড় তারামণ্ডলী।   গুরুত্বপূর্ণ বিষয়সমূহ    তারা   বৃশ্চিকমণ্ডলে অনেকগুলো উজ্জ্বল তারা রয়েছে।যেমন  রক্তিম আভার জন্য  "মঙ্গলের প্রতিদ্বন্দ্বী " বলে পরিচিত Antares ( α Sco), তিনতারকা β1 Sco , δ Sco, θ Sco ইত্যাদি।   গভীর আকাশের বস্তুসমূহ  আকাশগঙ্গায় এর অবস্থানের কারণে এই মণ্ডলটিতে বহু গভীর আকাশের বস্তু অবস্থিত।   ইতিহাস    পুরাণ  গ্রীক পুরাণে কালপুরুষের সাথে বৃশ্চিকের উল্লেখ দেখা যায়। বৃশ্চিকের সাথে কালপুরুষের যুদ্ধ হয়। যুদ্ধে বৃশ্চিকের কামড়ে কালপুরুষের মৃত্যু হয়। পরিশেষে দেবতা জিউস মানুষকে শিক্ষা দেওয়ার জন্য কালপুরুষ ও বৃশ্চিককে আকাশে স্থান দেন।   তথ্যসূত্র    আরও দেখুন   তারামণ্ডল  বৃশ্চিক রাশির তারাসমূহের তালিকা   বহিঃসংযোগ   The Deep Photographic Guide to the Constellations: Scorpius  WIKISKY.ORG: Scorpius constellation  বিষয়শ্রেণী:তারামণ্ডল বিষয়শ্রেণী:বৃশ্চিক রাশি বিষয়শ্রেণী:রাশিচক্র বিষয়শ্রেণী:বৃশ্চিক (তারামণ্ডল) বিষয়শ্রেণী:টলেমি কর্তৃক তালিকাভুক্ত তারামণ্ডল
মুহাম্মদ জুনাইদ আনোয়ার চৌধুরী (; জন্ম ২ নভেম্বর ১৯৬৬) একজন পাকিস্তানি রাজনীতিবিদ, যিনি ২০০৮ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন এবং এই সময়ে টানা চারবার নির্বাচনে জয়ী হয়েছেন। তিনি আগস্ট ২০১৭ থেকে মে ২০১৮ পর্যন্ত আব্বাসি মন্ত্রিসভায় যোগাযোগ বিষয়ক প্রতিমন্ত্রী হিসেবে দায়িত্ব পালন করেন। ২০২৫ সালের মার্চ থেকে তিনি ফেডারেল সামুদ্রিক বিষয়ক মন্ত্রী হিসেবে দায়িত্ব পালন করছেন।   প্রারম্ভিক জীবন  জুনায়েদ আনোয়ার চৌধুরী ১৯৬৬ সালের ২ নভেম্বর টোবা টেক সিংয়ে জন্মগ্রহণ করেন। তিনি জেলা টোবা টেক সিংয়ের একটি রাজনৈতিক আরাইন পরিবারে জন্মেছেন। তার বাবা ও দাদা পাকিস্তানের জাতীয় পরিষদের সদস্য ছিলেন। তার দাদা চৌধুরী আব্দুল সাত্তার ২০০৫ থেকে ২০০৯ সাল পর্যন্ত টোবা টেক সিং জেলার নাজিম হিসেবে দায়িত্ব পালন করেছিলেন।   রাজনৈতিক জীবন  জুনায়েদ আনোয়ার চৌধুরী ২০০৮ সালের পাকিস্তানের সাধারণ নির্বাচনে পাকিস্তান মুসলিম লীগ (এন) (পিএমএল-এন)-এর প্রার্থী হিসেবে এনএ-৯৩ (টোবা টেক সিং-২) আসন থেকে জাতীয় পরিষদের সদস্য নির্বাচিত হন। তিনি ৮৪,০৬১ ভোট পেয়ে পাকিস্তান মুসলিম লীগ (কিউ) (পিএমএল-কিউ)-এর প্রার্থী চৌধুরী মুহাম্মদ আশফাককে পরাজিত করেন।  ২০১৩ সালের পাকিস্তানের সাধারণ নির্বাচনে তিনি পুনরায় পিএমএল-এন প্রার্থী হিসেবে এনএ-৯৩ (টোবা টেক সিং-২) আসন থেকে নির্বাচিত হন। তিনি ১,১৭,৫৩৪ ভোট পেয়ে পাকিস্তান তেহরিক-ই-ইনসাফ (পিটিআই)-এর প্রার্থী চৌধুরী মুহাম্মদ আশফাককে পরাজিত করেন।  ২০১৭ সালের আগস্টে শাহিদ খাকান আব্বাসি পাকিস্তানের প্রধানমন্ত্রী নির্বাচিত হওয়ার পর জুনাইদকে ফেডারেল মন্ত্রিসভায় অন্তর্ভুক্ত করা হয় এবং তাকে যোগাযোগ বিষয়ক প্রতিমন্ত্রী হিসেবে নিয়োগ দেওয়া হয়। জাতীয় পরিষদের মেয়াদ শেষ হওয়ায় ৩১ মে ২০১৮ সালে তিনি এই দায়িত্ব থেকে অব্যাহতি পান।  ২০১৮ সালের পাকিস্তানের সাধারণ নির্বাচনে তিনি পিএমএল-এন প্রার্থী হিসেবে এনএ-১১২ (টোবা টেক সিং-২) আসন থেকে পুনরায় নির্বাচিত হন। তিনি ১,২৫,৩০৩ ভোট পেয়ে পিটিআই-এর প্রার্থী চৌধুরী মুহাম্মদ আশফাককে পরাজিত করেন।  ২০২২ সালের এপ্রিল মাসে তিনি প্রধানমন্ত্রী শাহবাজ শরিফের বিশেষ সহকারী (ফেডারেল মন্ত্রীর মর্যাদাসহ) হিসেবে নিয়োগ পান এবং এপ্রিল ২০২২ থেকে আগস্ট ২০২৩ পর্যন্ত প্রধানমন্ত্রীর অভিযোগ সেল-এর প্রধান হিসেবে দায়িত্ব পালন করেন।  ২০২৪ সালের পাকিস্তানের সাধারণ নির্বাচনে তিনি পিএমএল-এন প্রার্থী হিসেবে এনএ-১০৬ (টোবা টেক সিং-২) আসন থেকে পুনরায় নির্বাচিত হন। তিনি ১,৩৭,৭৭৯ ভোট পেয়ে স্বতন্ত্র (পিটিআই সমর্থিত) প্রার্থী খালিদ নবাজ এবং ইস্তেহকাম-ই-পাকিস্তান পার্টির (আইপিপি) প্রার্থী চৌধুরী মুহাম্মদ আশফাককে পরাজিত করেন।  পরবর্তীতে তিনি ফেডারেল সামুদ্রিক বিষয়ক মন্ত্রী হিসেবে নিয়োগ পান।   তথ্যসূত্র   বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:১৯৬৭-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:জীবিত ব্যক্তি
লুইস ফার্গুসন (; জন্ম: ২৪ আগস্ট ১৯৯৯) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব বোলোনিয়া এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৭ সালে, ফার্গুসন স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০২১ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।  প্রারম্ভিক জীবন লুইস ফার্গুসন ১৯৯৯ সালের ২৪শে আগস্ট তারিখে স্কটল্যান্ডের হ্যামিল্টনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফার্গুসন স্কটল্যান্ড অনূর্ধ্ব-১৯, স্কটল্যান্ড অনূর্ধ্ব-২০ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৭ সালের ৮ই নভেম্বর তারিখে তিনি লুক্সেমবুর্গ অনূর্ধ্ব-১৯ দলের বিরুদ্ধে ম্যাচে স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2825635 স্কটল্যান্ডের বয়সভিত্তিক দলের হয়ে তিনি প্রায় ৪ বছরে ১৯ ম্যাচে অংশগ্রহণ করেছেন।  ২০২১ সালের ১লা সেপ্টেম্বর তারিখে, ২২ বছর ও ৮ দিন বয়সে, ডান পায়ে ফুটবল খেলায় পারদর্শী ফার্গুসন ডেনমার্কের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন।https://int.soccerway.com/matches/2021/09/01/europe/wc-qualifying-europe/denmark/scotland/3430128/ উক্ত ম্যাচের ৯১তম মিনিটে মধ্যমাঠের খেলোয়াড় বিলি গিলমোরের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/wm-quali-europa-2021-2022-gruppe-f-daenemark-schottland/ ম্যাচে তিনি ১৭ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3495248 ম্যাচটি ডেনমার্ক ২–০ গোলের ব্যবধানে জয়লাভ করেছিল।https://www.national-football-teams.com/matches/report/31672/Denmark_Scotland.html স্কটল্যান্ডের হয়ে অভিষেকের বছরে ফার্গুসন সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০২১  ২  ০ ২০২২  ৩  ০ ২০২৩  ৫  ০ ২০২৪  ২  ০ সর্বমোট  ১২  ০  তথ্যসূত্র  বহিঃসংযোগ    বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:রেঞ্জার্স ফুটবল ক্লাবের খেলোয়াড়
দাদাঠাকুর সুধীর মুখোপাধ্যায় পরিচালিত ১৯৬২ সালের বাংলা ভাষার ভারতীয় জীবনীমূলক নাট্য চলচ্চিত্র। এটি দাদাঠাকুর নামে সুপরিচিত প্রকাশক, সম্পাদক ও ব্যঙ্গকার শরচ্চন্দ্র পণ্ডিতের জীবনী অবলম্বনে নির্মিত। এতে নাম ভূমিকায় অভিনয় করেন ছবি বিশ্বাস। এটি ১৯৬২ সালের ১১ই সেপ্টেম্বর মুক্তি পায়। চলচ্চিত্রটি ১০ম জাতীয় চলচ্চিত্র পুরস্কারে এটি শ্রেষ্ঠ পূর্ণদৈর্ঘ্য চলচ্চিত্র বিভাগে পুরস্কৃত হয়। ও ২৬তম বাংলা চলচ্চিত্র সাংবাদিক সমিতি পুরস্কারে ৪র্থ শ্রেষ্ঠ ভারতীয় চলচ্চিত্র-সহ দুটি বিভাগে পুরস্কার অর্জন করে।  অভিনয়শিল্পীদল  ছবি বিশ্বাস - দাদাঠাকুর  বিশ্বজিৎ চ্যাটার্জি - দর্পনারায়ণ  অনু ব্যানার্জি  তরুণ কুমার - নলিনীকান্ত সরকার  গঙ্গাপদ বসু  বিধায়ক ভট্টাচার্য  সুলতা চৌধুরী - লতা  ছায়া দেবী - দাদাঠাকুরের স্ত্রী  সীতা দেবী  আশা দেবী  প্রিয়া ভদ্র  সুজাতা ব্যানার্জি  সঙ্গীত চলচ্চিত্রটির সঙ্গীত পরিচালনা করেছেন হেমন্ত মুখার্জি। গীত রচনা করেছেন শরচ্চন্দ্র পণ্ডিত (দাদাঠাকুর) ও গৌরীপ্রসন্ন মজুমদার। "দুর্গম গিরি" গানটির গীত রচনা ও সুর করেছেন কাজী নজরুল ইসলাম। গানে কণ্ঠ দিয়েছেন হেমন্ত মুখার্জি, প্রতিমা ব্যানার্জি, ও দেবব্রত বিশ্বাস।   মুক্তি ও প্রতিক্রিয়া  চলচ্চিত্রটি ১৯৬২ সালে মুক্তির পর ব্যবসাসফল ও সমাদৃত হয়। দাদাঠাকুর চরিত্রে ছবি বিশ্বাসের অভিনয় প্রশংসিত হয় এবং এমনকি শরচ্চন্দ্র পণ্ডিত নিজেও তার অভিনয়ের প্রশংসা করেন।   পুরস্কার   পুরস্কার বিভাগ মনোনীত ফলাফল  ১০ম জাতীয় চলচ্চিত্র পুরস্কার শ্রেষ্ঠ পূর্ণদৈর্ঘ্য চলচ্চিত্র শ্যামলাল জালান, সুধীর মুখার্জি  বাংলা চলচ্চিত্র সাংবাদিক সমিতি পুরস্কার ৪র্থ শ্রেষ্ঠ ভারতীয় চলচ্চিত্র দাদাঠাকুর  শ্রেষ্ঠ শব্দগ্রহণ সত্যেন চ্যাটার্জি   সংরক্ষণ চলচ্চিত্রটি ভারতের রাষ্ট্রীয় ফিল্ম সংগ্রহালয়ে সংরক্ষণ ও ডিজিটালাইজড করা হয়েছে।  তথ্যসূত্র  বহিঃসংযোগ    বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের জীবনীমূলক চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ব্রহ্মপুর ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.২৬।   ইতিহাস   ভৌগোলিক অবস্থান ও আয়তন  নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩১৮ একর বা ২৫.৫৭ বর্গকিলোমিটার।   প্রশাসনিক এলাকা  ব্রহ্মপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — সড়কুতিয়া, আবদানপুর, কোমরপুর, বারিয়াহাটী, কাশিয়াবাড়ি, ইয়ারপুর, ব্রক্ষপুর, বাঙ্গালখলসী, শেখপাড়া, হলুদঘর, ছাতারভাগ, ধনোকরা ইত্যাদি।   জনসংখ্যা  ২০১১ সালের আদমশুমারি অনুযায়ী ব্রহ্মপুর ইউনিয়নের মোট জনসংখ্যা ছিল ২০৮০৩ জন, যারা ৫৪৭১ টি পরিবারে বসবাস করে,  যার মধ্যে পুরুষ হল ১০৩৭২ জন এবং নারী হল ১০৪৩১ জন।   শিক্ষা ও সংস্কৃতি  ব্রহ্মপুর ইউনিয়নের গড় সাক্ষরতা হার ৫২.৮%। তার মধ্যে নারী শিক্ষার হার ৫০.৫% এবং পুরুষ শিক্ষার হার ৫৫.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  ব্রহ্মপুর ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রাজশাহী বিভাগ   তথ্যসূত্র   বহিঃসংযোগ ব্রহ্মপুর ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:নলডাঙ্গা উপজেলার ইউনিয়ন
থাম্ব|একটি মুশায়রায় গালিবের চিত্রায়ন মুশায়রা () হল একটি কাব্যিক সম্মেলন। এটি একটি অনুষ্ঠান (যাকে মেহফিল, মুশায়রি বলা হয়) যেখানে কবিরা তাদের কাব্য পরিবেশন করতে সমবেত হন। মুশায়রা উত্তর ভারত, পাকিস্তান ও দাক্ষিণাত্য এবং বিশেষ করে হায়দ্রাবাদি মুসলমানদের সংস্কৃতির অংশ। এটি স্বাধীন আত্ম-প্রকাশের জন্য একটি ফোরাম বা সম্মেলন স্থান হিসাবে বিবেচিত।  ব্যুৎপত্তি  অক্সফোর্ড ইংরেজি অভিধান অনুযায়ী; উর্দু শব্দ মুশায়রা একটি আরবি শব্দ "মুসা'আরা" থেকে এসেছে যার অর্থ "প্রিয় কবিতা"।  কিছু কিংবদন্তী থেকে জানা যায় যে মুশায়রা প্রথম আয়োজন করেছিলেন আমির খসরু (১২৫৩-১৩২৫), আবার কিছু কিংবদন্তি এই অনুমানকে প্রত্যাখ্যান করে এবং দাবি করে যে যেটি আমির খসরু প্রবর্তন করেছিলেন সেটি কাওয়ালি ছিল কিন্তু মুশায়রা নয়।  কিছু অন্যান্য কিংবদন্তি অনুসারে, মুশায়রা ১৪ শতকে দাক্ষিণাত্যে বাহমানি সালতানাতের সময় উদ্ভূত হয়েছিল এবং ১৭০০ খ্রিস্টাব্দে ওয়ালি ডেক্কানি দিল্লিতে প্রবর্তন করেছিলেন, যেখানে তার আগমনের পরে তিনি একটি বিশাল জনসমাবেশের সামনে স্থানীয় দক্ষিণী ভাষায় (উর্দুর একটি বিশেষ প্রকার) তার কবিতার একটি সংকলন আবৃত্তি করেছিলেন।  ততদিন পর্যন্ত দিল্লিতে স্থানীয়দের জন্য কোন কাব্যিক জনসমাবেশ ছিল না। কাব্যিক সমাবেশগুলি অভিজাত রাজদরবারে শুরু হত যেখানে অংশগ্রহণকারী কবিরা তাদের কবিতাগুলি শুধুমাত্র ফার্সি ভাষায় আবৃত্তি করতেন। ইতিহাস উদ্যোগের ইতিহাস ১৭ শতকে যখন মুঘলরা তাদের আধিপত্য প্রতিষ্ঠা করেছিল তখন উর্দু কবিতা চূড়ান্ত নির্ধারক অবস্থান নেয়। ভারতের প্রথম দিকের কিংবদন্তিরা মনে করতেন যে মানসিক চেতনার সমাবেশে শায়রি আবৃত্তি করা উচিত, যেখানে ভাষা বোঝার যথেষ্ট দক্ষতা থাকবে, যাতে, যা আবৃত্তি করা হবে তা উপভোগ করা, সমালোচনা করা এবং শেষ পর্যন্ত প্রশংসা করার ক্ষমতা থাকবে। সমাবেশটি যদিও রাজা ও তার মন্ত্রীদের উপস্থিতিতে হত, কিন্তু তখন কথা হয়েছিল তার চেয়ে কিছুটা বড় সমাবেশ নিয়ে এটি হবে। তারা ভবিষ্যদ্বাণী করেছিলেন যে এটি উর্দু শায়রির বিকাশের দিকে নিয়ে যাবে, কারণ লোকেরা জনস্বার্থ এবং জনকল্যাণের দাবি অনুসারে ব্যবহারিক কবিতার ধারণা পেতে সক্ষম হবে। বিকাশের ইতিহাস কবিতা আবৃত্তির সবচেয়ে সাধারণ রূপটি ছিল মুশায়রা বা কাব্যিক সম্মেলন স্থান। সেখানে কবিরা তাদের রচনাগুলি আগে থেকে সম্মত হওয়া একটি যথাযথ ছন্দোবদ্ধ আদর্শ অনুসারে তৈরি করে পড়ার জন্য জড়ো হতেন, এমনকি চিন্তার একটি নির্দিষ্ট উচ্চতাও পূরণ করা হত। প্রকৃত উদ্যোগটি ছিল কিংবদন্তিস্বরূপ, যা ১৮ শতকে মুঘল দরবারে উর্দু মুশায়রাকে চূড়ান্ত, নির্ণায়ক আকারে পৌঁছাতে সহায়তা করেছিল। কবিতা লেখার পাঠ গ্রহণকে ঘিরে একটি সংস্কৃতি গড়ে উঠেছিল; এমনকি উর্দু শায়রি শেখা রাজপরিবারের জন্য সুরুচিসম্মত হয়ে ওঠে। ভারতের শেষ মুঘল সম্রাট বাহাদুর শাহ জাফর ছিলেন একজন দক্ষ কবি। তার অভ্যাস ছিল দরবারে কঠিন কাব্যিক কাজ দেওয়া, যেমন তাজমিনের কঠিন শিল্পকলা, যার থেকে তারাহি মুশায়রার বিকাশ হয়েছিল।  তথ্যসূত্র
মোল্লা আবদুল্লাহ আল রাকিব (জন্ম ১৯৮০) একজন বাংলাদেশি দাবা খেলোয়াড়। তিনি ২০০৭ সালের ২৫শে সেপ্টেম্বর ফিদে গ্র্যান্ডমাস্টার খেতাব লাভ করেন। তিনি নিয়াজ মোর্শেদ, রিফাত বিন সাত্তার, এবং জিয়াউর রহমানের পর ৪র্থ বাংলাদেশি গ্রান্ডমাস্টার।Rakib gets FIDE approval of GM title , বিডিনিউজ২৪ ডট কম, সেপ্টেম্বর ২৫, ২০০৭।   কর্মজীবন ও ক্রীড়াজীবন  ২০০৭ সালের এপ্রিলে ফিদের বোর্ড সভার পরই রাকিবের এই খেতাব জেতার কথা ছিল। বাংলাদেশ দাবা ফেডারেশনের ভাষ্যমতে তখন কিছু ভুল বোঝাবুঝির কারণে রাকিবের গ্রান্ডমাস্টার হতে বিলম্ব ঘটে। তবে ১৩-১৪ সেপ্টেম্বর মেক্সিকোয় অনুষ্ঠিত ফিদে বোর্ড মিটিং এ তার গ্রান্ডমাস্টার হওয়া নিশ্চিত হয়। রাকিব বলেছেন, "গ্রান্ডমাস্টার হলো একটা নির্দিষ্ট খেতাব। এর মানে এই নয় যে আমার দাবা খেলাটা এ পর্যন্তই। আমি খুব ভালো করে জানি আমার অনেক দুর্বলতা আছে। সেগুলো ঠিক করতে হবে। তার চেয়েও বড় কথা দাবাড়ু হিসেবে নিজেকে এগিয়ে নিতে চাইলে এই খেতাবের দিকে তাকিয়ে থাকলে চলবে না।" রাকিব তার প্রথম গ্রান্ডমাস্টার নর্মটি লাভ করেন ২০০১ সালে কলকাতায় অনুষ্ঠিত ২য় এশীয় দাবা প্রতিযোগিতায়, দ্বিতীয়টি পান ২০০৪ সালে লিওনাইন চেস ক্লাবের গ্রান্ডমাস্টার দাবা টুর্নামেন্টে এবং তৃতীয়টি পান ২০০৭ সালের এপ্রিলে ঢাকায় অনুষ্ঠিত জাতীয় দাবা চ্যাম্পিয়নশীপে।    তথ্যসূত্র    বহিঃসংযোগ     বিষয়শ্রেণী:২১শ শতাব্দীর বাংলাদেশী দাবাড়ু বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:দাবার গ্র্যান্ডমাস্টার বিষয়শ্রেণী:নারায়ণগঞ্জ জেলার ব্যক্তি
আলসিসার হল ভারতের পশ্চিম সীমান্ত রাজ্য রাজস্থানের  ঝুনঝুনু জেলার উত্তর-পশ্চিম অংশের (যা শেখাওয়াতী অঞ্চলের) একটি ছোট শহর। শহরের চারপাশের এলাকাটি শুষ্ক আধা মরুময়। এই স্থানটিতে তাপমাত্রা গ্রীষ্মকালের ৪৮ ডিগ্রি সেলসিয়াস এবং শীতকালে শূন্যের নিচে সীমিত থাকে। থাম্ব|আলসিসার মহল গ্যালারি সূত্র - www.dailypassengerr.com শেখাবতীর অন্যান্য স্থানের মতো আলসিসারও দুর্গ, হাভেলি এবং সেনোটাফ তথা স্মৃতিস্তম্ভের জন্য বিখ্যাত ।   ভূগোল  আলসিসার এর অবস্থানের অক্ষাংশ ও দ্রাঘিমাংশ হল যথাক্রমে 28.32° উত্তর 75.28° পূর্ব।  সমুদ্রতল হতে এর গড় উচ্চতা ২৭৯ মিটার (৯১৫ ফুট)। আলসিসার ঝুনঝুনু জেলা সদর থেকে ২২ কিমি এবং রাজ্যের রাজধানী জয়পুর থেকে ১৯৪ কিমি দূরে অবস্থিত।   ম্যাগনেটিক ফিল্ডস মিউজিক ফেস্টিভ্যাল  জনপ্রিয় ম্যাগনেটিক ফিল্ডস মিউজিক ফেস্টিভ্যাল প্রতি বছর আলসিসার প্রাসাদে আয়োজিত হয়, এবং এতে সারা বিশ্বের নানা সঙ্গীতজ্ঞদের পরিবেশনা দেখা যায়, অংশগ্রহণকারীরা মরুভূমিতে ক্যাম্পিং করে।    আগ্রহের জায়গা    সত্য নারায়ণ জি কা মন্দির  শ্রী রাণী সতী জি কা মন্দির  আলসিসার মহল (আলসিসার দুর্গ)  কাটারুকা কি হাভেলি।  শ্রী লাল বাহাদুর মাল কি হাভেলি  তেজপাল ঝুনঝুনুওয়ালা কি হাভেলি  রামজাস ঝুনঝুনুওয়ালা কি হাভেলি  লাখা কা কি হাভেলি  মাহালি দত্ত খৈতান হাভেলি  জোড়ে কা বালাজি মন্দির  বাস স্ট্যান্ড পার্ক  অর্জুন রাম খেতান হাভেলি  ঠাকুর ছোটু সিং এর সেনোটাফ  সত্য নারাইন মন্দির  পুনিয়া হাভেলি  পঞ্চায়েত সমিতি  আলসিসার গেট  গোপীনাথজির মন্দির  চৌক ভালে বালাজী মন্দির  মাতাজির মন্দির  চৌহানো কি হাভেলি  শ্যাম বাবা কা মন্দির  জুঝার জি কা মন্দির   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ঝুনঝুনু জেলার শহর ও নগর
শেখ জ্যাকসন আমর সালামা পরিচালিত মিশরীয় নাট্য চলচ্চিত্র। ২০১৭ সালে টরন্টো আন্তর্জাতিক চলচ্চিত্র উৎসবে 'বিশেষ উপস্থাপনা' বিভাগে প্রদর্শিত হয়েছিল। এটি ৯০তম একাডেমি পুরস্কারে সেরা বিদেশী ভাষা চলচ্চিত্রের জন্য মিশরীয় চলচ্চিত্রের প্রতিনিধিত্ব করেছিল, তবে এটি মনোনীত হয়নি।   পটভূমি  একজন ইসলামিক আলেম যিনি মাইকেল জ্যাকসনের মত পোশাক পছন্দ করেন। প্রিয় গায়কের মৃত্যুর পর তিনি শোকবহন করতে পারেননি, তার স্বাভাবিক জীবন ক্রমেই বিশৃঙ্খল এবং নিয়ন্ত্রণের বাইরে যেতে থাকে।   শ্রেষ্ঠাংশে    আহমেদ এল-ফিশাভি - খালেদ হানি  মাহমুদ আল বেজাওয়ি - খালেদের চাচা  আহমেদ মালেক - তরুণ খালেদ হানি  মাগেদ আল কেদোয়ানি - হানি  সালমা আবু দায়িফ - তরুণী শিরিন  বাসমা হাসান - ডাক্তার নুর  দোররা যাররুক - নাগাত  আমিনা খালিল - আয়েশা  ইয়াসমিন রায়েস - শিরিন  আহমেদ মাহের - মুস্তাফা  কার্লো রাইলি - মাইকেল জ্যাকসন   বিতর্ক  ২০১৭ সালের ডিসেম্বরে চলচ্চিত্রটি মিশরের সেন্সরশিপ কমিটি কর্তৃক প্রদর্শনের অনুমতি পাওয়া সত্ত্বেও ধর্ম বিরোধী উপাদান তদন্তের জন্য আল-আজহার বিশ্ববিদ্যালয়ে প্রেরণ করা হয়েছিল। চলচ্চিত্র সমালোচক তারেক এল-শেনাভী যখন চলচ্চিত্রটি সম্পর্কে ইতিবাচক সমালোচনা করেন, তখন সামাজিক যোগাযোগ মাধ্যমে অনেক পাঠক তার এবং চলচ্চিত্রের বিরুদ্ধে ক্ষুব্ধ অবমাননাকর প্রতিক্রিয়া জানিয়েছিলেন।   তথ্যসূত্র    বহিঃসংযোগ      বিষয়শ্রেণী:মাইকেল জ্যাকসনের সাংস্কৃতিক চিত্রায়ণ বিষয়শ্রেণী:আরবি ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:মিশরের চলচ্চিত্র বিষয়শ্রেণী:চলচ্চিত্রে ধর্মীয় বিতর্ক
রবি ঠাকুরের গল্প ছিল অভিজিৎ গুহা এবং সুদেষ্ণা রায় পরিচালিত রবীন্দ্রনাথ ঠাকুরের গল্পগুলোর ধারাবাহিক রূপান্তর যা কালার্স বাংলায় প্রচারিত হয়েছিল। ১৯ নভেম্বর ২০১৫ সালে ধারাবাহিকটির সম্প্রচার শুরু হয় এবং ২ এপ্রিল ২০১৬ সালে শেষ হয়। প্রথম গল্পগুলোর প্রতিটি তিনটি পর্বে দেখানো হয়। কিছু দীর্ঘ গল্প নয়টি পর্বেও দেখানো হয়েছে। ধারাবাহিকটিতে ৫৯টি পর্বে ১৩টি গল্প রয়েছে, প্রতিটি পর্বের সময়কাল ৪৫ মিনিট।  পর্বগুলি  গল্প পর্বগুলি শিরোনাম ভিত্তি মূল মুক্তির তারিখ১১-৩দেনা পাওনা১৮৯১-এর ছোটগল্প১৯-২১ নভেম্বর ২০১৫২৪-৬সমাপ্তি১৮৯৩-এর ছোটগল্প২৬-২৮ নভেম্বর ২০১৫৩৭-৯মনিহারা১৮৯৮-এর ছোটগল্প৩-৫ ডিসেম্বর ২০১৫৪১০-১২স্ত্রীর পত্র১৯১৪-এর ছোটগল্প১০-১২ ডিসেম্বর ২০১৫৫১৩-১৫শাস্তি ১৮৯৩-এর ছোটগল্প১৭-১৯ ডিসেম্বর ২০১৫৬১৬-১৮খাতা১৮৯১-এর ছোটগল্প২৪-২৬ ডিসেম্বর ২০১৫৭১৯-২২মধ্যবর্তিনী১৮৯৩-এর ছোটগল্প৩১ ডিসেম্বর ২০১৫  ও ১-২, ৭ জানুয়ারী ২০১৬৮২৩-২৬মানভঞ্জন১৮৯৫-এর ছোটগল্প৮, ১৪-১৬ জানুয়ারী ২০১৬৯২৭-২৮মাল্যদানছোটগল্প২১-২২ জানুয়ারী ২০১৬১০২৯-৩৬নৌকাডুবি১৯০৬-এর উপন্যাস২৩, ২৮-৩০ জানুয়ারী ২০১৬ ও ৪-৬, ১১ ফেব্রুয়ারী ২০১৬১১৩৭-৪২যোগাযোগ১৯২৯-এর উপন্যাস১২-১৩, ১৮-২০, ২৫ ফেব্রুয়ারী ২০১৬১২৪৩-৫০নষ্টনীড়১৯০১-এর ছোটগল্প২৬-২৭ ফেব্রুয়ারী ২০১৬ ও ৩-৫, ১০-১২ মার্চ ২০১৬১৩৫১-৫৯চোখের বালি১৯০৩-এর উপন্যাস১৭-১৯, ২৪-২৬, ৩১ মার্চ ২০১৬ ও ১-২ এপ্রিল ২০১৬  তথ্যসূত্র  বিষয়শ্রেণী:ভারতে বাংলা ভাষার টেলিভিশন অনুষ্ঠান বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:কালার্স বাংলার মৌলিক অনুষ্ঠান বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক বিষয়শ্রেণী:দাগ ক্রিয়েটিভ মিডিয়ার চলচ্চিত্র
আসিন্দ () ভারতের রাজস্থান রাজ্যের ভিলওয়ারা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৭ মিটার (১৫৩২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আসিন্দ শহরের জনসংখ্যা হল ১৪,১১৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে আসিন্দ এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
লেডি অ্যালিস হল চাইল্ড ব্যালাড ৮৫।ফ্রান্সিস জেমস চাইল্ড, ইংলিশ অ্যান্ড স্কটিশ পপুলার ব্যালাডস, "লেডি অ্যালিস" এটি সম্ভবত একটি দীর্ঘ ব্যালাড-এর অংশ, যা সংরক্ষিত হয়নি।  সারাংশ   লেডি অ্যালিস দেখতে পায়, একটি মৃতদেহ বহন করে নিয়ে যাওয়া হচ্ছে, এবং তাকে জানানো হয় যে এটি তার প্রেমিকের দেহ। সে বাহকদের মৃতদেহটি রাখার অনুরোধ করে এবং বলে যে পরের দিন সূর্যাস্তের আগেই সেও মারা যাবে। দুজনকে পৃথকভাবে সমাহিত করা হয়, কিন্তু তার প্রেমিকের কবর থেকে জন্ম নেওয়া গোলাপ ফুল তার বুকে পৌঁছে যায়, যা পথচারী এক পুরোহিত ছেঁটে ফেলে।  ভ্যারিয়েন্ট   লর্ড লাভেল, চাইল্ড ব্যালাড ৭৫, একই ধরনের বিষয়বস্তু ব্যবহার করে।ফ্রান্সিস জেমস চাইল্ড, দ্য ইংলিশ অ্যান্ড স্কটিশ পপুলার ব্যালাডস, খণ্ড ২, পৃষ্ঠা ২৭৯, ডোভার পাবলিকেশনস, নিউ ইয়র্ক ১৯৬৫  মন্তব্য   জড়ানো ফুলের চিত্রটি বারবারা অ্যালেন, লর্ড থমাস এবং ফেয়ার অ্যানেট, এবং ফেয়ার মার্গারেট এবং সুইট উইলিয়াম-এও পাওয়া যায়।  তথ্যসূত্র    বহিঃসংযোগ   জর্জ কলিন্স আমেরিকান সংস্করণ   আর্ল কলভিন আমেরিকান সংস্করণ  বিষয়শ্রেণী:চাইল্ডের লোকগাথা
মহাপুরুষ শ্রীমন্ত শংকরদেব বিশ্ববিদ্যালয় হল শ্রীমন্ত শংকরদেব সংঘের উদ্যোগে গুরুজনার নামে স্থাপিত একটি বিশ্ববিদ্যালয়। আসামের বর্তমান নগাঁও শহরে অবস্থিত সংঘের মূল কার্য্যালয় চৌহদ্দিতে এবং গুয়াহাটির রূপনগরে এই বিশ্ববিদ্যালয়টি অস্থায়ীভাবে পরিচালিত হয়ে আসছে। বর্তমানে ১৩টি বিভাগে পাঠদান করা হচ্ছে।  প্রতিষ্ঠা সংঘের আবেদন মর্মে আসাম সরকার "Assam Private Universities Act, 2007"-এর অধীনে আসাম বিধানসভায়  ‘The Mahapurusha Srimanta Sankaradeva Viswavidyalaya Act, 2013’ বিলটি গৃহীত হয়ে ২০১৩ সালে এই বিশ্ববিদ্যালয়টির  প্রতিষ্ঠা হয়।  বিভাগসমূহ নগাঁও চৌহদ্দিঃ  অর্থনীতি অসমীয়া ইংরাজী কম্পিউটার অ্যাপ্লিকেশন দর্শন শংকরদেব অধ্যয়ন শিক্ষাতত্ত্ব সমাজতত্ত্ব  গুয়াহাটি চৌহদ্দিঃ   আইন অধ্যয়ন ইংরাজী পরিবেশন কলা (সঙ্গীত/নৃত্য/নাটক)  সামাজিক কর্ম যোগ বিজ্ঞান এবং প্রাকৃতিক চিকিৎসা   তথ্যসূত্র   বিষয়শ্রেণী:আসামের বিশ্ববিদ্যালয় বিষয়শ্রেণী:নগাঁও জেলা বিষয়শ্রেণী:২০১৩-এ আসামে প্রতিষ্ঠিত বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান
বরুড়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি বরুড়া উপজেলার সদর। শহরটি বরুড়া উপজেলার বৃহত্তম শহরাঞ্চল।  জনসংখ্যা বাংলাদেশ আদমশুমারী ২০১১ অনুযায়ী বরুড়া শহরের মোট জনসংখ্যা ৪৯,১২৬  জন যার মধ্যে ২৪,৩১৮ জন পুরুষ এবং ২৪,৮০৮ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৮০৭টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৩.১৫ মিটার।  প্রশাসন ১৯৯৫ সালে বরুড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বরুড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত। ২৩.১৩ বর্গ কি.মি. আয়তনের বরুড়া শহরের এলাকাটি বরুড়া পৌরসভা দ্বারা পরিচালিত হয়।  শিক্ষা ব্যবস্থা বরুড়া শহরের স্বাক্ষরতার হার হলো শতকরা ৮২.৮ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
২০২১ ওমান ত্রিদেশীয় সিরিজ দ্বারা নিচের যেকোনও একটি বোঝানো যেতে পারে:   ২০২১ ওমান ত্রিদেশীয় সিরিজ (রাউন্ড ৬), ২০২১ সালের সেপ্টেম্বর মাসে ওমানে অনুষ্ঠিত ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ টুর্নামেন্টের ৭ম পর্ব  ২০২১ ওমান ত্রিদেশীয় সিরিজ (রাউন্ড ৭), ২০২১ সালের সেপ্টেম্বর ও অক্টোবর মাসে ওমানে অনুষ্ঠিত ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ টুর্নামেন্টের ৮ম পর্ব